Den 22-årige mand satte natten til fredag ild til et stråtæktshus på Rødhusvej ved Brovst. Manden var angiveligt vred på familien, der bor i huset. Der har tidligere været uoverenstemmelser mellem ejeren af det nu nedbrændte hus og den unge mand. Manden er nu blevet anholdt for forsætligt at have sat ild til huset. Det var en familie i et nabohus, der slog alarm, da de kunne se et rødligt skær over huset. På det tidspunkt var der allerede ild i taget, og da brandmændene nåede frem, havde ilden fået så godt fat, at det var for sent at redde huset. Der var ingen i huset, da det brændte. Den 22-årige mand bliver fremstillet i grundlovsforhør klokken 13.00 i dag.
En ung mand er blevet anholdt efter at have sat ild til et hus, der nu er brændt ned.